Edward Feser
Edward Feser (16. 4. 1968. – ), američki katolički filozof, pisac i profesor.

Biografija 
Feser titulu prvostupnika stekao na Kalifornijskom državnom univerzitetu u Fullertonu gdje je studirao filozofiju i religijske studije. Kasnije je pohađao Univerzitet Claremont u Claremontu i magistrirao na temu religije, a 1999. doktorirao je filozofiju na Kalifornijskom univerzitetu u Santa Barbari (disertacija: "Russell, Hayek i problem duha i tijela", ). Akademsku karijeru ostvario je predavajući filozofiju na Gradskom koledžu u Pasadeni, a radio je i kao gostujući profesor na Univerzitetu Loyola Marymount u Los Angelesu i na Državnom univerzitetu Bowling Green u Ohiju. Feser je tokom adolescencije bio ateist, no za vrijeme studija upoznao je rad Tome Akvinskog što ga je nagnalo da se vrati kršćanstvu. Napisao je deset monografija na temu filozofije uma, etike, političke filozofije i filozofije religije, hvaljenih zbog pojednostavljene filozofske terminologije, nerijetko prožete humorom. Njegove knjige kritične su prema kršćanskom fundamentalizmu i novom ateizmu. Također, doprinosi i za konzervativne medije odnosno organizacije kao što su Institut Witherspoon i Američki poduzetnički institut (AEI). Feser živi u Los Angelesu, oženjen je i ima šestero djece.

Opus 
 On Nozick (2003), Thomson-Wadsworth, 
 The Cambridge Companion to Hayek (2006), Cambridge University Press, 
 Philosophy of Mind (A Beginner's Guide) (2007), Oneworld Publications, 
 Locke (2007), Oneworld Publications, 
 The Last Superstition: A Refutation of the New Atheism (2008), St. Augustine's Press, 
 Aquinas (A Beginner's Guide) (2009), Oneworld Publications, 
 Aristotle on Method and Metaphysics (2013), ur. i autor, Palgrave Macmillan, 
 Scholastic Metaphysics: A Contemporary Introduction (2014), Editiones Scholasticae, 
 Neo-Scholastic Essays (2015), St. Augustine's Press,

Vanjske veze 
  Službene stranice Edwarda Fesera
  Edward Feser, Library of Congress
  Edward Feser, Catholic Apologetics Academy

Američki filozofi
Američki pisci
Kršćanski filozofi
Authority control